

**Oplev sjældent dj-sæt fra den roste, elektroniske musiker The Range**

*Den elektroniske musiker The Ranges debutalbum er af musikmagasinet Pitchfork blevet kåret som ”Best New Music”, og den 25-årige producer overrasker konstant sine lyttere med sit øre for deltalje-nørderi, der tager hans sange uventede steder hen. Onsdag den 12. februar fylder han Ideal Bar med sine æteriske samples, når han spiller et sjældent dj-sæt på dansk grund.*

**Smukke samplinger**

Debutalbummet *Nonfiction* fra oktober måned er af det amerikanske musikmagasin Pitchfork blevet kåret til ”Best New Music” med karakteren 8,2 ud af 10. Derudover er The Range (James Hinton)også på magasinets Rising-liste over navne, som man bør holde øje med.   
  
Albummets 11 sange bliver alle kaldt for smukke i ordets reneste form på grund af de bløde piano-elementer, samplede strengeinstrumenter og synth-stjerneskud. Elementer fra grime og hiphop og halsende breakbeats smyger sig om de klimprende pianoflader. Det er spøjst og meget fascinerende, som musikken accelerer ind og ud af melodiske ideer.

**Dybe YouTube-huller**

Det er svært kun at sætte en enkelt genrebetegnelse på The Ranges elektroniske musik, da Hinton uhæmmet mixer alt på kryds og tværs. Vokalerne-samples'ne har strejf af hiphop, drum’n’bass og 90’er-R&B fyldt med synkoperede beats.

Vivaret af stemmer, der glider ind og ud af de forskellige sange, er alle samplet fra forskellige YouTube-hverdagsvideoer som Hinton er faldet over, når han som han selv beskriver det, ”falder ned i et YouTube-hul”.

Nu får de danske electro-lovers muligheden for, som de første, at høre den roste producer, når han spiller et vinyl-sæt i Ideal Bar.

Facebook: <https://www.facebook.com/therangemusic>

Spotify: [The Range – Nonfiction](http://open.spotify.com/album/1fbBkO7KFv8GcO4Y0l30QI)

**Support: Jongpadawan**

Med rødder i provinsen og en udlængsel efter det derude, har 21-årige Jongpadawan (med det borgerlige navn Mads Bering) produceret 5 sitrende elektroniske/lo-fi numre. Tilsammen udgør de kunstnerens solo-debut, Far Away, der udkom den 20. januar, 2014. Jongpadawan henter inspiration fra internationale mestre, men er stadig velfunderet i sin egen lyd, der er elektronisk og fyldt med lækre synth-lyde. Han spiller live på Ideal Bar, den 12. februar, som opvarmning for The Range.

Det er ikke kun navnet Jongpadawan (udtales young padawan), der refererer til Star Wars-sagaen. Produceren præsenterer sig selv og sin aktuelle EP med ordene ”*A long time ago in a galaxy far, far away…*” og inviterer lytteren ind i sit musikalske univers.

Facebook: <https://www.facebook.com/JONGPADAWAN>

Soundcloud: <https://soundcloud.com/jongpadawan>